stanford-oval/wikipedia huggingface dataset:
Kóstas Manolás
Seurajoukkueura > Alkuvaiheet

Náxoksella kasvanut Manolás aloitti uransa kotikaupunkinsa seuran Pannaxiakosin junioreissa. Hän siirtyi elokuussa 2007 Thrasivoulosiin, jonka edustusjoukkueessa hän debytoi 28. helmikuuta 2009 Kreikan Superliigan ottelussa Aris Thessalonikia vastaan.
Seurajoukkueura > AEK Ateena

Manolás siirtyi 16. kesäkuuta 2009 AEK Ateenaan. Hän teki ensimmäisen maalinsa seurassa 19. toukokuuta 2010 Olympiakosta vastaan. Keväällä 2011 hän voitti AEK:n riveissä Kreikan cupin. Hänet valittiin turnauksen loppuottelun parhaaksi pelaajaksi.
Seurajoukkueura > Olympiakos

Manolás siirtyi 1. heinäkuuta 2012 ilmaisella siirrolla Olympiakosiin. Hän solmi seuran kanssa kesään 2016 asti ulottuvan sopimuksen. Hän pelasi ensimmäisen ottelunsa joukkueessa 15.9.2012 PAS Gianninaa vastaan.
Manolás voitti kaudella 2012–2013 Olympiakosissa Kreikan mestaruuden ja Kreikan cupin ja kaudella 2013–2014 toisen Kreikan mestaruuden. Mestarien liigan kaudella 2013–2014 hän teki kaksi maalia Olympiakosin edetessä turnauksen neljännesvälieriin ensimmäistä kertaa kauden 2009–2010 jälkeen.
Seurajoukkueura > Roma

Manolás siirtyi 26. elokuuta 2014 Italian Serie A:ssa pelaavaan AS Romaan 13 miljoonan euron siirtosummalla. Hänen sopimuksensa oli vuoteen 2019 asti ulottuva. Sopimusta pidennettiin joulukuussa 2017 vuoteen 2022 ulottuvaksi.
Manolás teki ratkaisevan kolmannen maalin Mestarien liigan kauden 2017–2018 puolivälierien toisessa osaottelussa FC Barcelonaa vastaan ottelun 82. minuutilla. Roma voitti ottelun 3–0 ja eteni vierasmaalisäännön turvin Mestarien liigan välieriin ensimmäistä kertaa kauden 1983–1984 jälkeen.
Seurajoukkueura > Napoli

Romasta Manolás siirtyi heinäkuussa 2019 Napoliin viisivuotisella sopimuksella. Napoli maksoi hänestä 36 miljoonan euron siirtokorvauksen, mikä on kaikkien aikojen suurin kreikkalaisesta pelaajasta maksettu summa.
Seurajoukkueura > Paluu Olympiakosiin

Manolás siirtyi tammikuussa 2022 takaisin Olympiakosiin 2,5 miljoonan euron siirtosummalla. Hän voitti keväällä 2022 Olympiakosin riveissä Kreikan mestaruuden.
Seurajoukkueura > Sharjah FC

Syyskuussa 2022 Manolas siirtyi Olympiakosista arabiemiraattilaiseen Sharjah FC:seen kahden vuoden sopimuksella. Ensimmäisellä kaudellaan hän pelasi 18 ottelua, tullen kaudella seitsemänneksi. Hän voitti samalla kaudella myös UAE Supercupin.
Maajoukkueura

Manolás debytoi Kreikan A-maajoukkueessa 6. helmikuuta 2013 ystävyysottelussa Sveitsiä vastaan.
MM-kilpailuissa 2014 Manolás pelasi kaikki neljä ottelua Kreikan pudotessa turnauksen neljännesvälierissä Costa Ricalle rangaistuspotkukilpailussa.
Ensimmäisen maalinsa Kreikan maajoukkueessa Manolás teki 11. syyskuuta 2018 Kansojen liigan ottelussa Unkaria vastaan.
Muuta

Manolásin setä Stélios Manolás on entinen ammattijalkapalloilija, joka pelasi AEK Ateenassa ja Kreikan maajoukkueessa. Hän on toiminut uransa jälkeen AEK Ateenan urheilujohtajana ja päävalmentajana.
Eponyymien heerosten muistomerkki

| Eponyymien heerosten muistomerkki |
| --- | --- |
 Eponyymien heerosten muistomerkin jäännöksiä Agoran arkeologisella alueella.
Sijainti:  Agora, Ateena, Attika, Kreikka
Koordinaatit:  37°58′30″N, 23°43′21″E
Rakennustyyppi:  muistomerkki
Valmistumisvuosi:  350–300 eaa.
Julkisivumateriaali:  kalkkikivi, marmori
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Eponyymien heerosten muistomerkki (kreik. Βάθρο των Επωνύμων Ηρώων, Váthro ton Eponýmon Iróon) oli Ateenan antiikin aikaisen Agoran länsiosassa sijainnut muistomerkki, joka oli omistettu Attikan eponyymeille heeroksille.
Kaaviokuva alkuperäisestä muistomerkistä Agoran arkeologisella alueella.
Eponyymit heerokset olivat Attikan kymmenen fylen myyttisiä kantaisiä ja fyleille nimen antaneita henkilöitä. Fylet perustettiin osana Kleistheneen uudistusta vuonna 509/508 eaa. Samassa yhteydessä kullekin fylelle nimettiin perustaja niin, että Kleisthenes lähetti Delfoin oraakkelille sadan ehdokkaan nimet, ja oraakkeli valitsi näistä kymmenen. Eponyymeille heeroksille omistettu muistomerkki rakennettiin Ateenan Agoralle noin vuonna 350–300 eaa. Se sijaitsi Metroonin edessä.
Muistomerkki muodostui pitkästä jalustasta, jonka päällä oli kutakin heerosta esittänyt pronssipatsas. Jalusta ja sitä ympäröinyt aitaus oli rakennettu kalkkikivestä ja marmorista. Jalustan pituus oli 16,64 metriä ja leveys 1,87 metriä. Muistomerkin jalusta toimi ilmoitustauluna, johon kiinnitettiin ilmoitukset uusista kansalaisista, sillä kansalaisuus oli sidottu jäsenyyteen jossakin fylessä ja fylen demoksessa. Siihen kiinnitettiin myös muita julkisia ilmoituksia. Jalustan kummassakin päässä oli tripodi eli kolmijalka.
Muistomerkki on säilynyt huonosti. Siitä on jäljellä lähinnä osa jalustasta ja aitauksesta. Aitaus on pystytetty uudestaan nykyaikaisten pilarien päälle.
Aiheesta muualla

Kuvia tai muita tiedostoja aiheesta Eponyymien heerosten muistomerkki Wikimedia Commonsissa
Lasitetra

| Lasitetra |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Tetrakalat Characiformes
Heimo::  Tetrat Characidae
Alaheimo::  Lasitetrat Paragoniatinae
Suku::  Prionobrama
Laji::  filigera
Kaksiosainen nimi
 Prionobrama filigera  (Cope, 1870) 
Katso myös
   Lasitetra Wikispeciesissä   Lasitetra Commonsissa 
Infobox OKNimi-testi OK: 
Lasitetra (Prionobrama filigera) on tetroihin kuuluva eteläamerikkalainen kala, jota pidetään myös akvaarioissa. Kala on tunnettu aiemmin myös tieteellisillä nimillä Aphyocharax analis, Aphyocharax filigerus, Bleptonema amazonae ja Prionobrama madeirae.
Koko ja ulkonäkö

Lasitetra kasvaa noin kuusisenttiseksi. Sillä on läpikuultavan hopeanhohtoinen vartalo ja kirkkaanpunainen pyrstö. Peräevän etureunassa on valkea juova, jonka takana on aikuisella koiraalla musta viivanpätkä.
Alkuperä

Lasitetroja elää luonnonvaraisesti Amazonjoen vesistössä.
Käyttäytyminen ja lisääntyminen

Lasitetra on keskissyvyydellä viihtyvä parvikala, joka kaipaa pinnassa kelluvia kasveja. Se sopii myös seura-akvaarioon. Se kutee kotioloissakin varsin usein pehmeässä vedessä, kun lämpötilaa nostetaan 26 asteen tienoille.
Vesiolot ja ravinto

Sopivat vesiolot ovat lämpötila 22–26 °C, happamuus pH 5,7–7,5 ja kovuus 4°–18°dH.
Aiheesta muualla

Akwafoto-pl (kuva)
Helsingin akvaariokeskus
Uusi Akvaario[vanhentunut linkki]
Outi Broux

Outi Broux (o.s. Järvinen) on suomalainen stylisti.
Broux varttui kolmea työtä tekevän yksinhuoltajaäidin perheessä Turun Jyrkkälän lähiössä ja sai kaupungin stipendin keskustan arvostettuun oppikouluun. Sen hän kuitenkin keskeytti lukihäiriön ja koulukiusaamisen vuoksi 16-vuotiaana, heti oppivelvollisuutensa päätyttyä. Hän aloitti uransa 1980-luvun taitteessa Turussa saksalaisten Gerold Gerdesin ja Klaus Koszubatisin mainosvalokuvastudiossa meikkaajana ja kampaajana. Hän lähti ulkomaille ja työskenteli Saksassa ja Ranskassa läpi 1980-luvun.
Broux palasi Suomeen vuonna 1990 ja perusti yrityksen nimeltä Profi-Team, josta tuli nopeasti yksi suomalaisen muotikuvauksen suurimmista yrityksistä omine studioineen ja 600 neliömetrin tiloineen. Tuolloin myös stylistin ammatista alkoi tulla Suomessa tunnettu, ja Outi Brouxista tuli alan keskeinen kouluttaja. Sittemmin Broux jättäytyi työskentelemään freelancerina.
Outi Broux oli keskeinen esiintyjä Yle TV2:n 2010-luvun tositelevisiosarjassa Tuhkimotarinoita.
Outi Antila

| Outi Antila> Henkilötiedot |
| --- | --- |
Syntynyt: 5. toukokuuta 1957 (ikä 67) Helsinki
Ammatti:  juristi
Outi Kaarina Antila (s. 5. toukokuuta 1957 Helsinki) on suomalainen juristi ja varatuomari, joka on tammikuusta 2020 alkaen Kansaneläkelaitoksen pääjohtaja.
Antila on koulutukseltaan oikeustieteen kandidaatti (1981). Hän työskenteli Maa- ja metsätaloustuottajain Keskusliiton lakiasianosastolla vuosina 1983–1992. Osastojohtajana hän oli 1990–1992. Tapaturma-asioiden muutoksenhakulautakunnan puheenjohtajana Antila toimi vuodet 1992–2002 ja Työeläkeasioiden muutoksenhakulautakunnan päätoimisena puheenjohtajana vuodet 2002–2010.
Antila aloitti vuoden 2010 alussa sosiaali- ja terveysministeriön vakuutusosaston osastopäällikkönä. Vakuutusosastoon kuuluvat muun muassa työ- ja kansaneläkelainsäädäntö, työttömyysturvalainsäädäntö, sairaus- ja vanhempainvakuutuslainsäädäntö ja muut toimeentuloturva- ja vakuutuslainsäädännöt sekä vakuutusmarkkinoiden toiminta.
Antila oli ehdolla Kansaneläkelaitoksen pääjohtajaksi vuonna 2016, mutta silloin hän hävisi arvalla tasapeliäänestyksen jälkeen paikan Elli Aaltoselle. Antila valittiin marraskuussa 2019 Aaltosen seuraajaksi. Hän voitti äänestyksessä Kuntaliiton varatoimitusjohtaja Hanna Tainion 8–4. Valintaa pidettiin yllätyksenä, sillä Kelan valtuutettujen työvaliokunta oli esittänyt pääjohtajaksi joko Tainiota tai professori Lasse Lehtosta. Keskustan valtuutettujen  enemmistö äänesti kuitenkin ohi työvaliokunnan ehdotuksen. Antilalla ei ole poliittista jäsenkirjaa, ja hän on ensimmäinen 1950-luvun jälkeen valittu Kelan pääjohtaja, jolla ei ole muodollista keskustalaista taustaa, joskin kytkös sitä kautta, että hän on työskennellyt MTK:n lakimiehenä 1990-luvulla.
Drones

| Drones Muse |
| --- | --- | --- |

Studioalbumin tiedot
 Äänitetty : lokakuu 2014 - huhtikuu 2015
 Julkaistu: 5. kesäkuuta 2015
 Tuottaja(t): Robert John "Mutt" Lange, Muse
 Tyylilaji: alternative rock, progressiivinen rock,   hard rock
 Kesto: 52.40
 Levy-yhtiö: Warner Bros. Records, Helium 3
Listasijoitukset
 1.    1.    1.    1. 
Musen muut julkaisut
| Live at Rome Olympic Stadium 2013 | Drones 2015 | Simulation Theory 2018 |
Singlet albumilta Drones
 ”Psycho” Julkaistu: 12. maaliskuuta 2015  ”Dead Inside” Julkaistu: 23. maaliskuuta 2015  ”Mercy” Julkaistu: 18. toukokuuta 2015  ”Revolt” Julkaistu: 4. marraskuuta 2015  ”Aftermath” Julkaistu: 11. maaliskuuta 2016  ”Reapers” Julkaistu: 16. huhtikuuta 2016
Drones on englantilaisen rockyhtye Musen seitsemäs studioalbumi. Albumi julkaistiin Euroopassa 5. kesäkuuta 2015 ja 8. kesäkuuta Britanniassa levymerkillä Warner Bros. Records ja Helium-3. Drones on konseptialbumi, joka kertoo protagonistin matkasta yksinäisyydestä robottien pariin. Yhtye palasi albumilla vanhaan alkuaikojen tyyliinsä ja yksinkertaisti kitara-basso-rumpu rocksoundejaan. Albumi sai hyvän vastaanoton kriitikoilta; musiikkia kehuttiin, mutta lyyrikoita kritisoitiin.
Kappaleet

Kaikki kappaleet säv. ja san. Matthew Bellamy.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Dead Inside | 4.22 |  |  |  |  |  |  |  |
| 2. | [Drill Sergeant] | 0.21 |  |  |  |  |  |  |  |
| 3. | Psycho | 5.16 |  |  |  |  |  |  |  |
| 4. | Mercy | 3.51 |  |  |  |  |  |  |  |
| 5. | Reapers | 5.59 |  |  |  |  |  |  |  |
| 6. | The Handler | 4.33 |  |  |  |  |  |  |  |
| 7. | [JFK] | 0.54 |  |  |  |  |  |  |  |
| 8. | Defector | 4.33 |  |  |  |  |  |  |  |
| 9. | Revolt | 4.05 |  |  |  |  |  |  |  |
| 10. | Aftermath | 5.47 |  |  |  |  |  |  |  |
| 11. | The Globalist | 10.07 |  |  |  |  |  |  |  |
| 12. | Drones | 2.49 |  |  |  |  |  |  |  |
|  |  | 52.40 |  |  |  |  |  |  |  |
| Deluxe Edition bonus DVD |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Psycho (Live at Glasgow Barrowlands)  | 5.44 |  |  |  |  |  |  |  |
| 2. | Dead Inside (Live at Brighton Dome)  | 4.38 |  |  |  |  |  |  |  |
| 3. | The Handler (Soundcheck, Exeter Great Hall)  | 4.45 |  |  |  |  |  |  |  |
| 4. | Reapers (Live at Exeter Great Hall)  | 6.18 |  |  |  |  |  |  |  |
| 5. | Bonus Studio Footage - The Globalist / Defector | 10.00 |  |  |  |  |  |  |  |
|  |  | 32.57 |  |  |  |  |  |  |  |
Kokoonpano

Matt Bellamy - laulu, kitara, piano, koskettimet, tuotanto & sovitus
Christopher Wolstenholme - basso, taustalaulu, tuotanto
Dominic Howard - rummut, lyömäsoittimet, tuotanto
Arvostelut

Allmusic:
Billboard:
Kerrang!:
Rolling Stone:
Desibeli.net:
Kaaoszine: 10/10
Soundi:
V2.fi:
Pankajärvi

Pankajärvi on kylä Lieksassa. Siellä on kivikautinen asuinpaikka. Pankajärven halki kulkee Rukajärven tie.
Edvard Hämäläinen

Edvard ”Eetu” Hämäläinen (18. tammikuuta 1864 Rautalampi – 4. syyskuuta 1908 Viipuri) oli suomalainen kansakoulunopettaja ja runoilija. Hän käytti nimimerkkejä Lohipoika ja Eetu Lohipoika.
Hämäläisen isä oli seppä Antti Hämäläinen. Hän valmistui kansakoulunopettajaksi Jyväskylän seminaarista vuonna 1887 ja toimi sitten opettajana Viipurissa.
Teoksia

Vihurissa. Kimppunen runoelmia vuodelta 1899. Tekijä, Viipuri 1900
Kotipuronen. Kiehkura runoelmia. E. E. Sundvall, Helsinki 1903
Kärpäslampi (Sysmä)

| Kärpäslampi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°25′41″N, 26°04′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Uurajärven valuma-alue (14.86)
Laskuoja:  oja Syvälampeen 
Järvinumero:  14.862.1.002
Mittaustietoja
Pinnankorkeus:  141 m  
Pituus:  280 m  
Leveys:  90 m  
Rantaviiva:  0,639 km  
Pinta-ala:  1,561 ha  
Saaria:  ei saaria 
 fiKärpäslampi 
Kärpäslampi  on Päijät-Hämeessä Sysmässä  Onkiniemen lähellä sijaitseva lampi.
Maantietoa

Lampi on 280 metriä pitkä, 90 metriä leveä, ja sen pinta-ala on 1,6 hehtaaria. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Uurajärven valuma-alueella (14.86), jonka Sääksjärven alueeseen (14.862) se kuuluu. Lammen vedenpinnan korkeus on 141 metriä mpy.
Kaarle Kuuro

Kaarle Kuuron sinetti
Kaarle Kuuro (ruots. Karl Döve) (n. 1165 – 8. elokuuta 1220) oli Ruotsin jaarli vuosina 1219-1220.
Kaarle Kuuro kuului Bjälbo-sukuun. Hänen isänsä oli Bengt Snivil ja veljiään Birger Brosa ja Magnus Minniskiöld. Hänen poikansa Karl Karlsson otti tunnuksekseen suden (ruots. Ulv), ja oli 1500-luvulle saakka vaikuttaneen Ulv-suvun kantaisä. Kaarle Kuuro sai surmansa Virossa käydyssä Lihulan taistelussa 8. elokuuta 1220. Samassa taistelussa sai myös surmansa hänen veljensä Magnus Minniskiöldin poika Linköpingin hiippakunnan piispa  Karl Magnusson.
Sinetti

Kaarle Kuuron sinetti on Ruotsin vanhin säilynyt sinetti. Historiallinen museo osti pronssisen sinetin huutokaupasta vuonna 2001. Sinetin hinta oli 800 000 kruunua ja myyjänä oli anonyymi yksityishenkilö. Museo keräsi rahoitusta ostolle useilta yksityishenkilöiltä, säätiöiltä, rahastoilta ja muilta hyväntekijöiltä.
Emmanuel Carrère

Emmanuel Carrère vuonna 2007.
Emmanuel Carrère (s. 9. joulukuuta 1957 Pariisi, Ranska) on ranskalainen kirjailija. Hän on julkaissut useita kaunokirjallisia teoksia, kirjoittanut elokuvakäsikirjoituksia ja ohjannut elokuvia.
Carrère on tuotannossaan keskittynyt kuvaamaan minuuden haurautta ja häilyvyyttä. Hänen teoksissaan salatut pelot saavat mielikuvituksen lentämään niin kohtuuttomasti, että elämä suistuu raiteiltaan. Carrère sai Prix Femina -kirjallisuuspalkinnon vuonna 1995 romaanistaan Huviretki painajaisiin.[lähde? ] Kirjan pohjalta on Claude Miller ohjannut samannimisen elokuvan. Hän on käsikirjoittanut elokuvan Pêcheur d'Islande (1996, Islannin kalastaja). Myös Carrèren Philip K. Dickin elämästä kertova kirja Je suis vivant et vous êtes morts ("Olen elävä ja te olette kuolleita") pohjalta on tehty elokuva[lähde? ]. Valheesta on filmattu saman niminen elokuva. Carrèren kirja Viikset luetaan fantasiakirjallisuuteen[lähde? ].
Carrère on ohjannut elokuvat Retour à Kotelnitch (2003) ja La Moustache (2005, Viikset), jonka toinen käsikirjoittaja hän on.
Suomennetut teokset

Valhe.  (Alkuteos: L’Adversaire)  Suomentanut Marja Haapio. Helsinki:  Like, 2000.  ISBN 951-578-767-X.
Huviretki painajaisiin.  (Alkuteos: La classe de neige)  Suomentanut Kristina Haataja. Helsinki:  Like, 2001.  ISBN 951-578-881-1.
Viikset.  (Alkuteos: La moustache)  Suomentanut Kristina Haataja. Helsinki:  Like, 2002.  ISBN 952-471-002-1.
Limonov.  (Alkuteos: Limonov)  Suomentanut Kristina Haataja. Helsinki:  Like, 2013.  ISBN 978-952-01-0877-9.
Jooga.  (Alkuteos: Yoga)  Suomentanut Kristina Haataja. Turku:  Sammakko, 2024.  ISBN 978-952-483-430-8.
Aiheesta muualla

Emmanuel Carrère, Rising Shadow
Leif Skagnæs

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:   Norja
Miesten yhdistetty
| MM-kilpailut  | MM-kilpailut  | MM-kilpailut  |  |
|  Hopeaa | Oslo 1930 | Normaalikilpailu |  |
Leif Ivar Skagnæs (20. marraskuuta 1903 Norderhov – 1. heinäkuuta 1955 Oslo) oli norjalainen yhdistetyn hiihtäjä, joka kilpaili 1930-luvulla. Hän saavutti hopeaa MM-kisoista vuonna 1930.
Skagnæs osallistui Sankt Moritzin olympialaisiin 1928 sotilaspartiohiihdossa.
Aiheesta muualla

Leif Skagnæs Kansainvälinen hiihtoliitto (FIS). (englanniksi)
Peter Jehle

Peter Jehle.
Peter Jehle (s. 22. tammikuuta 1982 Schaan) on liechtensteinilainen jalkapallomaalivahti. Hän edustaa Sveitsin liigajärjestelmän korkeimmalla tasolla pelaavaa FC Vaduzia. Lisäksi Jehle on Liechtensteinin maajoukkueen ykkösmaalivahti.
Jehlen kasvattajaseura on sveitsiläinen FC Schaan. Jehle on ennen Vaduziin siirtymistä pelannut myös Grasshopperissa, FC Boavistassa ja FC Toursissa.
Maajoukkuedebyyttinsä Jehle teki vain 16-vuotiaana ottelussa Azerbaidžania vastaan. Vuodesta 1998 kestäneellä maajoukkueurallaan Jehle on edustanut Liechtensteiniä 116 maaottelussa.
Petrus Brommius

| Petrus Brommius> Viipurin piispa |
| --- | --- |
 1664–1672 
Edeltäjä:  Nicolaus Nycopensis
Seuraaja:  Abraham Thauvonius
Henkilötiedot
Koko nimi:  Petrus Laurentii Brommius
Syntynyt: 1610 Vingåker, Ruotsi
Kuollut: 1672 (61–62 vuotta) Viipuri
Kansalaisuus:  ruotsalainen
Ammatti:  piispa, superintendentti, tuomiorovasti
Vanhemmat:  Lars
Puoliso:  Katarina Herbst (vih. )
Muut tiedot
Uskonto:  kristinusko
Tunnustuskunta:  luterilaisuus
Petrus Brommius (k. 1672 tai 1673) oli Viipurin piispa 1667–1672/73.
Brommius tuli ylioppilaaksi Uppsalassa 1630 ja opiskeltuaan Saksassa hänet nimitettiin Narvan kirkkoherraksi 1648 ja Narvan superindententiksi 1663.
Viipurin kaudelta Brommiuksen toimista ei ole paljon säilynyttä tietoa. Muutamasta piispantarkastuksesta (mm. Orimattilasta) on säilynyt asiakirjat. Piispa Brommius muistetaan riidastaan Hiitolan kirkkoherran viran täytössä.
Brommiuksen poika Lars aateloitiin 1698 nimellä Brommenstedt.
| 0 | 1 | 2 |
| --- | --- | --- |
| Edeltäjä: Nicolaus Nycopensis | Viipurin piispa 1667–1673 | Seuraaja: Abraham Thauvonius |
Peter Jablonski

Peter Jablonski (s. 1971 Lyckeby) on ruotsalainen pianisti.
Jablonski syntyi ruotsalais-puolalaisille vanhemmille. Hän aloitti rumpujensoiton 5-vuotiaana ja pianonsoiton 6-vuotiaana. Varhaisella urallaan hän esiintyi rumpalina. Pianistina hän teki ensimmäisen sooloesiintymisensä 11-vuotiaana ja orkesteridebyyttinsä vuosi myöhemmin. Jablonski opiskeli Malmön musiikkiakatemiassa pianon- ja lyömäsoitintensoittoa sekä Royal College of Musicissa (Lontoo) pianonsoittoa ja orkesterinjohtoa. Vladimir Ashkenazyn kutsumana hän teki tämän johtaman Royal Philharmonic Orchestran kanssa ensimmäisen levytyksensä Decca-levymerkille. Sittemmin Jablonski on julkaissut monia uusia levytyksiä ja saanut useita palkintoja ja tunnustuksia, kuten vuonna 2005 Litteris et Artibus -mitalin. Jablonski on levyttänyt myös veljensä, pianisti Patrik Jablonskin kanssa.
Jablonski on esiintynyt muiden muassa Riccardo Chaillyn, Myung-whun Chungin, Charles Dutoit'n, Valeri Gergijevin, Ashkenazyn, Daniele Gattin, Kurt Sanderlingin ja Esa-Pekka Salosen johdolla. Hän kantaesitti Wojciech Kilarin pianokonserton Varsovan syksy -festivaalilla. Jablonski perusti kamarimusiikkitapahtuman Karlskronaan.
Lauri Pietarinpoika Tammelinus

Lauri Pietarinpoika Tammelinus eli Laurentius Petri Aboicus (1605 Turku – 1671) oli suomalainen pappi. Hän toimi Loimaan kappalaisena vuodesta 1637 ja Tammelan kirkkoherrana vuodesta 1648. Hän julkaisi suomeksi saarnateoksia sekä riimikronikan Ajantieto Suomenmaan menoist ja uscost (1658)..
Tammelinuksen julkaisema riimikronikan tapainen Ajan tieto on historiallisen runouden ensimmäinen Suomessa painosta julkaistu tuote.
Tammelinin poika oli pappi, sananlaskujen kerääjä Gabriel Tammelin ja pojanpoika piispa Laurentius Tammelin.
Aiheesta muualla

/ Laurentius Petri Aboicus (K 1671) Kansallisbiografia-verkkojulkaisu.  19.1.2011. Helsinki:  Suomalaisen Kirjallisuuden Seura.
Ajantiedon vuoden 1684 painos
Peter James Cullinane

Peter James Cullinane (s. 29. marraskuuta 1936 Dannevirke) on uusiseelantilainen roomalaiskatolinen piispa. Hänet vihki papiksi Wellingtonin arkkihiippakuntaan Giuseppe Siri 13. joulukuuta 1961. Hänet nimitettiin Palmerston Northin hiippakunnan johtoon 6. maaliskuuta 1980, ja hänet konsekroi 23. huhtikuuta Thomas Stafford Williams, jota avustivat Owen Noel Snedden ja Edward Russell Gaines.
Cullinane jäi eläkkeelle 22. helmikuuta 2012.
Peter Jehle (käsipalloilija)

Peter Jehle (s. 14. toukokuuta 1957) on sveitsiläinen entinen käsipalloilija. Hän kuului vuoden 1980 kesäolympialaisissa Moskovassa kahdeksanneksi ja vuoden 1984 kesäolympialaisissa Los Angelesissa seitsemänneksi sijoittuneeseen Sveitsin miesten joukkueeseen. Myös Peterin veli Robert Jehle kilpaili olympialaisissa.
FS La Bourdonnais (D634)

| La Bourdonnais |
| --- | --- |

Aluksen vaiheet
Rakentaja:  Arsenal de Brest
Kölinlasku:  elokuu 1954
Laskettu vesille:  15. lokakuuta 1955
Palveluskäyttöön:  3. maaliskuuta 1958
Poistui palveluskäytöstä:  1976
Tekniset tiedot
Uppouma:  2 750 t (standardi) 3 740 t (kuormattu)
Pituus:  128,6 m (kokonaispituus)
Leveys:  12,7 m
Syväys:  5,4 m
Koneteho:  63 000 shp (47 000 kW
Nopeus:  34 solmua
Miehistöä:  346
Aseistus
Aseistus:  6 x 127 mm Mle 1948 -tykkiä 6 x 57 mm/60 Modèle 1951 4 x 20 mm tykkiä 1 x Bofors 357 mm sukellusveneentorjuntaheitin 6 x 550 mm K2 tai L3 torpedoputkea
La Bourdonnais (runkonumero D634) oli Ranskan laivaston 1958 palvelukseen otettu Duperré-luokan hävittäjä.
Valmistus

Alus tilattiin Brestin laivastontelakalta, missä köli laskettiin elokuussa 1954. Se laskettiin vesille 15. lokakuuta 1955 ja otettiin palvelukseen 3. maaliskuuta 1958.
Palvelus

Alus poistettiin palveluksesta 1976.
Pesäpallon SM-sarja 1945

Pesäpalloliitto ja TUL ryhtyivät yhteiseen kilpailutoimintaan, jota hoitamaan perustettiin erityinen elin PEVA (Pesäpalloilun yhteistoimintavaliokunta), jossa puheenjohtaja oli vuorovuosin PPL:stä ja TUL:sta.
Miesten mestaruussarjaan karsittiin alkukaudesta joukkueita siten, että lopulta 9 PPL:n ja 4 TUL:n seuraa pelasivat Suomen mestaruudesta, joka ratkaistiin nyt 22. kerran.
Karsintaryhmät > Läntinen 1 ryhmä

Ryhmän 2 parasta suoraan SM-sarjaan, kolmas jatkokarsintaan.
| Joukkue | O | V | T | H | Juoksut | Pts | TPV | KH | TP | RPL | PT |
| --- | --- | --- | --- | --- | --- | --- | --- | --- | --- | --- | --- |
| Toijalan Pallo-Veikot | 4 | 4 | 0 | 0 | 32-12 | 8 |  | 4-0 | 12-6 | 6-5 | 10-1 |
| Katajanokan Haukat | 4 | 3 | 0 | 1 | 25-8 | 6 |  |  | 3-1 | 10-2 | 12-1 |
| Tampereen Pyrintö | 4 | 2 | 0 | 2 | 20-22 | 4 |  |  |  | 7-4 | 6-3 |
| Riihimäen Pallonlyöjät | 4 | 1 | 0 | 3 | 13-24 | 2 |  |  |  |  | 2-1 |
| Helsingin Pallo-Toverit | 4 | 0 | 0 | 4 | 6-30 | 0 |  |  |  |  |  |
Karsintaryhmät > Läntinen 2 ryhmä

Ryhmän 2 parasta suoraan SM-sarjaan, kolmas jatkokarsintaan.
| Joukkue | O | V | T | H | Juoksut | Pts | LP | HPL | Hukat | HPK | KP |
| --- | --- | --- | --- | --- | --- | --- | --- | --- | --- | --- | --- |
| Loimaan Palloilijat | 4 | 3 | 1 | 0 | 21-8 | 7 |  | 6-2 | 2-2 | 8-0 | 5-4 |
| Helsingin Pallonlyöjät | 4 | 3 | 0 | 1 | 31-12 | 6 |  |  | 1-0 | 10-2 | 18-4 |
| Hukat, Helsinki | 4 | 2 | 1 | 1 | 16-8 | 5 |  | 7-8 |  | 6-4 | 8-1 |
| Hämeenlinnan Pallokerho | 4 | 1 | 0 | 3 | 17-26 | 2 |  |  |  |  | 11-2 |
| Keravan KooPee | 4 | 0 | 0 | 4 | 11-42 | 0 |  |  |  |  |  |